Xiaomi अपने सभी हैंडसेट्स में चरणबद्ध तरीके से मीयूआई 10 अपडेट जारी कर रही है। चीनी कंपनी ने जुलाई में अपना लेटेस्ट सॉफ्टवेयर MIUI 10 जारी किया था। कंपनी ने बीटा रिलीज़ में टेस्टिंग के बाद, सितंबर से मीयूआई 10 के लिए स्टेबल रिलीज़ जारी करना शुरू किया था। पहले चरण में कंपनी ने रेडमी 6 सीरीज़ और कई दूसरे हैंडसेट्स में यह अपडेट रोलआउट किया था। अब कंपनी ने जानकारी दी है कि शाओमी मी मक्स 2, मी 4सी, शाओमी मी 4एस और शाओमी मी 5एस समेत कई दूसरे शाओमी स्मार्टफोन्स के लिए भी मीयूआई 10 अपडेट जारी किया जा रहा है।
मीयूआई के वीबो हैंडल से खुलासा होता है कि कंपनी 21 और हैंडसेट्स में मीयूआई 10 के लिए अपडेट जारी करेगी। इनमें शाओमी मी मैक्स 2, शाओमी मी 4एस, शाओमी मी 4सी और शाओमी मी 5एस शामिल हैं। इसके अलावा शाओमी मी 5एस प्लस, शाओमी मी मैक्स, शाओमी मी 4, शाओमी मी मैक्स प्राइम, शाओमी रेडमी 5ए, शाओमी रेडमी 4, शाओमी रेडमी 4ए, शाओमी रेडमी 4एक्स, शाओमी रेडमी नोट 5ए, शाओमी रेडमी नोट 4 (क्वालकॉम), शाओमी रेडमी नोट 5ए प्राइम, शाओमी रेडमी नोट 4एक्स, शाओमी रेडमी नोट 4 (मीडियाटेक), शाओमी रेडमी प्रो, शाओमी मी नोट 3 और शाओमी रेडमी 5 प्लस को भी कंपनी अपडेट जारी करेगी।
याद दिला दें कि पिछले हफ्ते शाओमी पोको एफ1 को भी मीयूआई ग्लोबल स्टेबल रॉम अपडेट मिल गया था। इस अपडेट के बाद फोन में फुल-स्क्रीन जेस्चर्स, थिन-बेज़ल डिस्प्ले जैसे नए फीचर्स मिलना शुरू हो गए थे। इन अपडेट में नैचरल साउंड्स और एम्बियंट साउंड्स शामिल हैं। मीयूआई 10 ग्लोबल स्टेबल रॉम में एआई पोर्ट्रेट फीचर भी आ गया है जिससे फ्रंट में बिना सेकंडरी सेंसर के ही बोकेह इफेक्ट के साथ तस्वीरें ली जा सकेंगी।
इन सभी हैंडसेट्स में ओटीए (ओवर-द-एयर) अपडेट के जरिए जल्द अपडेट मिलने की उम्मीद है। यूजर्स मीयूआई 10 रॉम अपडेट को चेक करने के लिए Settings > About phone > System updates > Check for updates में जा सकते हैं।
मौसम संबंधी जानकारियां हम सभी के लिए बहुत जरूरी हो गई हैं। कोई प्लान बनाना हो या फिर किसी काम से बाहर जाना हो, हर कोई बदलते मौसम की जानकारी रखना चाहते हैं। प्ले स्टोर पर मौसम की जानकारी देने के लिए ढेरों ऐप्स हैं। हम आपको बता रहे हैं वे बेस्ट ऐप्स जिनकी मदद से आप मौसम की सटीक जानकारी ले सकते हैं। जानिए...
ऐंड्रॉयड यूजर्स के लिए यह एक बेहतरीन वेदर ऐप है। मौसम संबंधी जानकारियों के लिए यह हाई-लेवल सटीकता और पूर्वानुमान देता है। इसमें आप अपनी लोकेशन में 33 अलग-अलग भाषाओं में मौसम संबंधी जानकारियां ले सकते हैं। इस ऐप में तापमान को फॉरेनहाइट या सेल्सियस में बताने के अलावा उमस, हवा के चलने की गति और सूर्योदय व सूर्यास्त संबंधी जानकारियां दी जाती हैं। बारिश के समय में इस ऐप से आप हर मिनट की अपडेट पा सकते हैं। इस तरह के दूसरे फीचर्स की बात करें तो जीपीएस रडार मैप्स, लाइव वेदर रिपोर्ट, वेदर विडजेट, टॉप-ट्रेंडिंग वेदर विडियोज, ऐंड्रॉयड वीयर सपॉर्ट जैसे ढेरों फीचर्स हैं।
याहू वेदर ऐप, याहू का एक ऑफिसल ऐंड्रॉयड वेदर ऐप है। इसकी सबसे खास बात यह है कि यह किसी जगह के मौसम की जानकारी उस जगह की कुछ तस्वीरों के साथ बताता है। अगर आप अपने यहां के मौसम की जानकारियां शेयर करना चाहें तो आप भी अपने लोकेशन की फोटोज शेयर कर सकते हैं। इससे आप 5 दिनों से लेकर 10 दिनों तक की मौसम संबंधी जानकारियां पा सकते हैं। इसमें आपको वेदर अलर्ट, रडार इन्फॉर्मेशन, होम स्क्रीन विडजेट, ह्यूमिडिटी सेंसर, यूवी इन्डेक्स और प्रेसीपिटेशन जैसी फीचर्स भी दिए गए हैं। इससे आप सूर्योदय और सूर्यास्त के अलावा समय के अपनी लोकेशन के हवा का दाब भी जान सकते हैं।
यह ऐप भी एक अच्छा वेदर ऐप है। इसमें यूजर स्क्रीन पर स्वाइप करके मौसम संबंधी जानकारियां पा सकते हैं। इससे कई दिनों के मौसम संबंधी जानकारियां ले सकते हैं। इसमें लाइव और स्टैटिक वालपेपर चेंज दिए गए हैं जो मौसम के अनुसार बदलते रहते हैं। कुल मिलाकर हम कह सकते हैं कि यह ऐप खूबसूरत डिजाइन वाला एक ऐप है जिसे इस्तेमाल करना बहुत ही आसान है।
ऐंड्रॉयड यूजर्स के लिए द वेदर चैनल सबसे बेहतरीन वेदर ऐप है। इससे आप मौसम संबंधी सटीक जानकारियों के अलावा दुनिया के किसी भी स्थान की मौसम संबंधी जानकारी पा सकते हैं। इसमें आपको टेम्पेरेचर, फ्यूचर फोरकॉस्ट, वेदर अलर्ट, रडार मैप्स जैसे ढेरों फीचर्स भी मिलेंगे। इसमें आप वेदर न्यूज, ब्रीदिंग इन्डेक्स, यूवी इन्डेक्स, कई विडजेट्स और लाइटनिंग व पोलेन अलर्ट्स दिए गए हैं।
इस ऐप से आप किसी भी स्थान की रियल टाइम में मौसम संबंधी सारी जानकारियां पा सकते हैं। इसमें ऑटोमैटिक लोकेशन डिटेक्शन दिया गया है। इसमें आप नेटवर्क की मदद से जीपीएस के अलावा किसी लोकेशन को नाम सहित जान सकते हैं। इस ऐप के सभी फंक्शन्स मुफ्त में उपलब्ध हैं। इसमें आपको प्रति घंटे मौसम संबंधी जानकारियां, मौसम संबंधी नोटिफिकेशन अलर्ट, मल्टिपल वेदर प्रोवाइडर्स, ह्यूमिडिटी पर्सेंटेज, सूर्योदय और सूर्यास्त की टाइमिंग जैसी ढेरों जानकारियां मिलती हैं। यह ऐप एक से अधिक भाषाओं में उपलब्ध है।
1 वेदर एक जाना-माना वेदर विडजेट ऐप है। इससे आप मौसम संबंधी सभी जरूरी जानकारियां पा सकते हैं। इससे आप अपने रीयल टाइम लोकेशन की मौसम संबंधी जानकारी के अलावा दुनिया की किसी भी जगह की लोकेशन पर मौसम का हाल पता कर सकते हैं। इससे आप लगभग एक सप्ताह पहले ही मौसम की जानकारियां ले सकते हैं।
वेदर अंडरग्राउंड ऐप भी प्ले स्टोर एक लोकप्रिय वेदर ऐप्लिकेशन है। इस ऐप से आप 10 दिन पहले से ही मौसम की जानकारियां पा सकते हैं। इसमें आप ऐप की लाइट या डार्क थीम का भी इस्तेमाल कर सकते हैं। यह एक फ्री ऐप है। यूजर एक निश्चित राशि खर्च करके इसका प्रीमियम वर्जन ले सकते हैं।